شانگهای همکارلیک کینگشی تشقی ایشلر وزیرلری جلسه سی اوزبیکستان نینگ پایتختی تاشکینتده بولیب اوتدی.
اوزبیکستان تشقی ایشلر وزیرلیگی اورینباسری ویلادیمیر نوروف نینگ میزبانلیده اویوشتیریلگن جلسه گه، چین، روسیه، قزاقستان، تاجکستان، قرغزستان، هندوستان، پاکستان بیلن شانگهای همکارلیک کینگشی باش کاتبی زنگ مینگ قتنشدی.
نوروف جلسه نینگ مطبوعاتگه آچیق روشده بولیب اوتگن بولیمیده سوزگه چیقیب گپیردی.
نوروف اورته آسیاده گی اولیملی همکارلیک جریانی نینگ شانگهای همکارلیک کینگشی ساحه سی نینگ برقرارلیک، رواجلنیش، بیردملیک و تاثیرلی همکارلیک منطقه سیگه ایلنتیریش گه حصه قوشه جگینی تیلگه آلدی.
نوروف کینگش نینگ کینگه یشی نینگ طبیعی بیر جریاندن عبارت ایکن لیگینی شونده ی بولیب ایران نینگ تام اعضالیگی توغریسیده ایشلری نینگ آلغه بارگن لیگینی، بلاروس نینگ اعضالیک مراجعه سی توغریسیده تیکشیروونینگ دوام ایتیب تورگن لیگینی، مصر، سعودی عربستان و قطرگه دیالوگ شریکلیگی مقامی بیریلیشی بیلن تیگیشلی جریان نینگ باشله شینی کوتیب تورگن لیگینی قید ایتدی.
نوروف شونده ی بولیب آذربایجان، ارمنستان، کمبوچیا و نیپال گه کوزه تووچی مقامی بیریلیشی توغریسیده اعضا اولکه لرنینگ مشترک قرار بیریشی کیره ک لیگینی افاده ایتدی.
بو کینگش گه اعضا اولکه لر اورته سیده تجاری – اقتصادی، صنایع، انرژی، توریزم، مدنی و ایریم ساحه لرده گی همکارلیک نینگ بوندن آرتیق رواجلنتیریلیشی بوییچه بیر قطار حجت گه قول قویدی.
نوروف 15-16 سپتامبرده اوزبیکستان نینگ سمرقند شهریده شنگهای همکارلیک کینگشی دولت باشلیغلری جلسه سی نینگ بولیب اوته جگینی ایسله تیب بو جلسه گه اعضا اولکه لر قاله ویرسه کوزه تووچی اولکه لرنینگ دعوت ایتیلگن لیگینی قید ایتدی.
شانگهای همکارلیک کینگشی تشقی ایشلر وزیرلری عیندمده اوزبیکستان جمهور باشلیغی شوکت میرضیایف تامانیدن قبول بولیب اوچره شدی.
شانگهای همکارلیک کینگشی میلادی 2001 ییلی 15 جون تاریخیده قوریلگن دیر. تورکیه ایسه 2012 ییلی دیالوگ شریکی بولگندی.
حادثه پایتخت تاشکینت ده یوزبیرگن
